Kamun kifi a Saliyo - BBC News Hausa
Kamun kifi a Saliyo
http://www.bbc.com/hausa/multimedia/2016/03/160315_picgallery_fishing_sierra_leone
Mai daukar hoto Olivia Acland ya shafe tsawon yini tare da wani masunci mai suna Pepper, a tashar jiragen ruwa ta Tombo.
A baya-bayan nan ne babban bankin duniya ya sanar da cewa zai sanya jari na dala miliyan hudu a bangaren sana'ar kifi na Saliyo, harkar da ke samar da aiki da kusan mutane 230,000. Mai daukar hoto Olivia Acland ya shafe tsawon yini tare da wani masunci mai suna Pepper, a tashar jiragen ruwa ta Tombo. Tombo ne tashar jiragen ruwa mafi girma a Saliyo, kasar da ke da masunta fiye da 1,000.
Pepper dai masunci ne tun tasowarsa, kamar dai yadda mahaifinsa ya kasance a ansa zamanin. Ya ce, A irin wannan lokaci na shekara, mu kan yi aiki ne kullum ban da ranar Lahadi. Muna tafiya wajen su tun hudu zuwa hudu da rabi na asuba mu dawo da rana. Amma wani lokaci dawowarmu ya danganta da irin kamun da muka yi a ranar. Idan ba mu kama kifi da yawa ba mu kan kara lokaci har zuwa yamma."
Pepper ya kara da cewa, "A lokuta da dama duwatsu kan zame mana matsala musamman da daddare, inda ragar kamun kifinmu ke makale jikin duwatsun su kuma yage. Hakan na nufin ba zamu iya ci gaba da kamun kifi ba har sai mun gyara su, kuma hakan na iya daukar kwanaki."
Pepper da abokan aikinsa sun dawo daga kamu, tun bayan fitarsu da misalin karfe 4.30 na asuba. Pepper ya ce, "Akwai kamar mutane uku a jr=irgin ruwan da nake jan ragamarsa, mu kan fita bakin kogi mu shimfida ragarmu, sai mu yi bacci na 'yan sa'o'i har zuwa karfe bakwai na safiya lokacin da rana ta fito."
Da zarar jirgin ruwa nasu ya iso gabar teku, sai masu saya su yo caa zuwa wajen.
Pepper ya ce, "Akwai ranakun da suke da kyau akwai kuma wanda basu da dadi a wasu lokutan, kamar dai yau, mun kama daruruwan kifaye. Akwai kuma sauran ranaku da da wuya mu samu kifin ko da kadan ne. Sannan kuma akwai sauran hidimomi da muke yi kamar sayen man fetur na sawa a jirgi, da kayayyakin gyaran jirgin."
Mafi yawan kifin da ya kamo a baya-bayan nan karfasa ne. Ana sayar da karfasa 12 a kan kudin Saliyo 3,000 kimanin fam 50 kenan. Daga nan sai a kai su birnin Freetown don busar da su sai kuma a sayar a kasuwannin kasar. Babban busasshen kifi na kai wa fam 90, karamin kuma na kai wa fam 35.
Bayan Pepper ya shafe tsawon sa'o'i 10 a tekun sa kuma gyara kifin don sayarwa, sai ya tsaya ya gyara jikinsa tsaf a bakin tekun.
Pepper na da da karami, shi ne ke sanye da shudiyar riga daga hagu, yana kuma da mata. Bata aiki don haka shi yake tallafa mata. Pepper ya ce, "Kamun kifi lokacin damina na da hatsari. Da wuya ka ga mun fita a watan Agusta. Saboda a wannan lokaci ana yin ruwa sosai da tsawa da cida. Don haka mu kan sha wahala a irin wannan lokaci." Olivia Acland ne ya dauki dukkan hotunan.